Predkladacia správa

     Správa k návrhu záverečného účtu kapitoly 13 – Ministerstvo spravodlivosti Slovenskej republiky za rok 2010 sa predkladá na rokovanie vlády Slovenskej republiky v súlade s § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Správa k návrhu záverečného účtu za rozpočtovú kapitolu 13 – Ministerstvo spravodlivosti Slovenskej republiky za rok 2010 bola vypracovaná v súlade so Smernicou Ministerstva financií Slovenskej republiky z 13. januára  2009 č. MF/8208/2009-311 na vypracovanie  záverečných účtov kapitol štátneho rozpočtu, štátnych fondov a  na vypracovanie návrhu záverečného účtu verejnej správy Slovenskej republiky. 
 
            Obsahom materiálu je zhodnotenie rozpočtového hospodárenia Ministerstva spravodlivosti Slovenskej republiky za rok 2010 a zhodnotenie rozpočtových programov.
 
            Materiál, vzhľadom na jeho informatívny charakter, nebol predmetom pripomienkového konania podľa Metodického pokynu na prípravu a predkladanie materiálov na rokovanie vlády Slovenskej republiky.